വളര്ത്ത് നായയെ വെട്ടിക്കൊന്നതായി പരാതി ചേര്ത്തല: കുറുപ്പന്കുളങ്ങരയില് ആള്ത്താമസമില്ലാത്ത വീട്ടില് വളര്ത്തിയിരുന്ന ഒരു നായയെ വെട്ടിക്കൊല്ലുകയും മറ്റൊന്നിന്റെ കയ്യും കാലും തല്ലിയൊടിക്കുകയും വീടിന്റെ വൈദ്യുതി ലൈന് പൊട്ടിച്ചിടുകയും ചെയ്തെന്ന് പരാതി. പെരുമ്ബാറക്കവല ഷാംലോംഭവന് ജെയിംസ് വാസിന്റെ വിട്ടിലാണ് സംഭവം. ജെയിംസ് വാസിന്റെ മകള് പത്തനംതിട്ടയില് വെറ്ററിനറി ഡോക്ടറാണ്. അവിടെയാണ് കുടുംബാംഗങ്ങള് താമസിക്കുന്നത്. വളര്ത്തുനായകളെ പരിപാലിക്കാനും തീറ്റ കൊടുക്കാനുമായി ഇടക്കിടെ വീട്ടില് വരും. ഇന്നലെ രാവിലെ വന്നപ്പോഴാണ് സംഭവം കാണുന്നത്. വൈദ്യുതി ലൈന് പൊട്ടിച്ചിട്ടതിനാല് വിടിന്റെ എവിടെ തൊട്ടാലും ഷോക്കേല്ക്കും. ജെയിംസിന് ഇന്നലെ ചെറുതായി ഷോക്കേല്ക്കുകയും ചെയ്തു. അര്ത്തുങ്കല് പൊലീസില് പരാതി നല്കി.